To og et halvt år. Så længe nåede Inge André Olsen at sidde på pinden som sportschef i AaB, inden AaB og nordmanden besluttede at gå hver til sit. TV2 Nord var onsdag ude på AaB's træningsanlæg på Hornevej for at høre, hvad reaktionerne var ovenpå sportschefens exit. Her kom det blandt andet frem, at spillerne ikke nåede at tage afsked med nordmanden, før han havde forladt klubben. - Nej, det nåede vi ikke, lød det fra AaB's anfører Lucas Andersen. Hør hvad Lucas Andersen havde at sige til sportschefens farvel: AaB meldte nyheden om stoppet ud onsdag formiddag, og her sagde administrerende direktør Thomas Bælum blandt andet følgende: - Som med alt andet i AaB-regi evaluerer vi løbende, og her er vi sammen med Inge blevet enige om, at det er rettidigt for begge parter at lade vores veje skilles nu. Alligevel var det en overrasket cheftræner, som TV2 Nord talte med ved middagstid. Se interviewet med Erik Hamrén her: Transfervinduet smækkede i den 31. august, så AaB har god tid til at finde en ny sportschef.

Opsummering:
Spillerne nåede ikke at tage afsked med Inge André Olsen, før han forlod klubben.